Merit Hemmingson

**Merit Hemmingson** (født 30. august 1940 i Järsta (Gärdsta), Åre kommune, Marby församling i Jämtland) er en svensk musiker og vokalist. 

Hun ble kjent på slutten av 1960-årene for sine popmusikk-arrangementer av folkemusikklåter. Hun var en av musikerne som opptrådte på Ragnarock-konserten i Holmenkollen den 17. juni 1973, og to melodier som hun fremførte (på et Hammond-orgel, type B3) på konserten ble med i konsertfilmen som ble laget etterpå.

I nyere tid har hun spilt sammen med jazz-organisten Paul Wagnberg og organisten Dan Helgesen. Hun er i dag kjent for sine melankolske, jazz/groove-aktige tolkninger av nordiske folkemelodier. 

## Biografi
Allerede på midten av 1950-årene spilte Merit Hemmingson piano i forskjellige jazzinfluerte danseorkestre i Jämtland. Etter «studentexamen» ved Wargentinskolan i Östersund flyttet hun i 1959 til Stockholm og spilte ofte der, blant annet på Nalen. Etter en reise til USA dannet hun en egen kvintett, Merit H. and her Girl Stars, med fire afroamerikanske kvinnelige musikere som fulgte med tilbake til Sverige.

På midten av 1960-tallet overgikk hun helt til å spille hammondorgel og ledet orkesteret Meritones. År 1971 utkom albumet *Huvva! – svensk folkmusik på beat* der hun blandet svensk folkemusikk med rockmusikk med ordløst nynning. Albumet ble populært og ble etterfulgt av albumene *Trollskog* (1972) og *Bergtagen* (1974), hennes trilogi i svensk folkemusikk. I samme periode kom albumet *Det for två vita duvor* (1973) innspilt i Vikens kapell, Frostvikens socken, i samarbeide med Beppe Wolgers. I 1970-årene skrev hun musikk til mange TV-filmer. Hun satt i juryen for Melodifestivalen 1972.

Hun har gjennom tidene samarbeidet med blant andre Gloria Lundell, harpe, og Maritza Horn, sang, i albumet *Orgel, harpa och horn* (1983), Anita Strandell samt panfløytisten Dana Dragomir. Høsten 2002 plasserte Merit Hemmingson seg på Svensktoppen med «Ack du min längtan» med Ola Magnell ved mikrofonen, og samlingsalbumet *Merit – Queen Of Swedish Hammond Folk Groove* utkom 2005.

Totalt har Merit gitt ut nitten album siden 1967. Mest kjent er *Huvva! – svensk folkmusik på beat*, *Trollskog – mer svensk folkmusik på beat* og *Bergtagen*, som alle tre ble gullplater. Hennes mest kjente innspilte låt er formodentlig «Gammal jämtländsk brudmarsch» fra albumet *Huvva!*, en på den tiden en epokgjørende ny version av «Jämtlandssången». «Gammal jämtländsk brudmarsch» ble spilt inn på nytt på albumet *Bergtagen* og havnet da på «Tio i topp».

Merit Hemmingson fikk en oppsving på 2000-tallet da hennes folkemusikkplater fikk stor oppmerksomhet og ble tilgjengelige igjen. På sine seneste album har hun samarbeidet med slagverksmusikeren Ola Hultgren (siden 2018 Ola Winkler) og produsent Tobias Fröberg. Albumet *Merit*, som kom ut 2016, er hennes første album med bare helt egne låter.

År 2017 ble hun innvalgt i Swedish Music Hall of Fame.

År 2019 mottok Hemmingson et av Sveriges større kunstnerstipendier, det en halv million kroner store Ganneviksstipendiet. Meningen er å støtte kunstnerskap som kan forventes å få stor betydning for kulturarven.

## Diskografi
### Album
* 1967 *Discoteque Dance A Go...*
*1968 *Plays*
*1971 *Huvva! – svensk folkmusik på beat*
*1972 *Trollskog*
*1972 *Swedish modern*
*1974 *Bergtagen*
*1973 *Det for två vita duvor – folkton i Vikens kapell* (med Beppe Wolgers)
*1975 *Balsam*
*1977 *Hoven droven*
*1979 *Gästabud*
*1979 *Psalmer – Men på mitt vis*
*1986 *Njutningar*
*1988 *Från Orup till Bellman* (med Dana Dragomir)
*1991 *Näckens Dotter*
*1996 *På nya vingar* 
*2002 *En plats i skogen*
*2005 *Merit – Queen of Swedish Hammond Folk Groove*
*2006 *Touch*
*2011 *EQ*
*2014 *Hommage til Jan*
*2016 *MERIT*
*2021 *Huvva! Vad tiden går*

### Singler og EP-er (utvalg)
*1969 «När Vår Blir Till Sommar» / «Den Trogne Husaren»
*1970 «Cecilia» / «Bridge Over Troubled Water»
*1972 *KF:s Gymnastikavdelning Husmorsgymnastik* (EP)
*1973 «Jämtlänsk Brudmarsch - 73» / «Domaredansen»
*1982 «Frankensteins Brud» / «Fandango»
*1984 «Bruremarsj Frå Seljord» / «Å Ola Ola Min Eigen Unge»
*1998 «Den Blomstertid Nu Kommer» / «Ljusning» (med  Dana Dragomir)
*2005 «Steklåt från Älvdalen» / «Jämtländsk Brudmarsch -73»

### Samleplater
*1972 *Musik från frihamnen*
*1972 *Swedish Modern*
*1979 *De 20 Mest Önskade Med Merit Hemmingson*
*1990 *Årsringar...*
*1991 *Näckens Dotter*
*2005 *Groove på Svenska*
*2005 *Merit - Queen Of Swedish Hammond Folk Groove*

### Priser utmerkelserer
*1986 – Svenska grammofonpriset for albumet *Njutningar*
*2012 – Jan Johansson-stipendiet
*2017 – Invalgt i Swedish Music Hall of Fame
*2017 – Legitimerad legend
*2019 – Gannevikstipendiet

## Referanser


## Eksterne lenker
* 
* 
* 
*